钦定古今图书集成/明伦汇编/氏族典/第148卷 > 孙枝
## 钦定古今图书集成/明伦汇编/氏族典/第148卷 > 孙枝

按《万姓统谱》：“枝字吉甫。父允，受业乡先生沈铢，学以
真实为本，教授乡校者十年。枝与铢之子焕同游朱
熹门，问学益精，著《书解》十三篇。嘉定间，与子起予同
登袁甫榜进士。枝卓迈有智略，自秦陇、荆、湘达之淮
海，凡边事军谋，靡不练习。淮海帅延至幕下，枝以禄
不逮亲，辞不就。起予为昭武参军，群卒噪呼于市，起”
予往谕之，群卒罗拜曰：“孙司户清廉，官不犯。”入朝为
监察御史，至太常少卿。次子顾质，绍定五年进士第，
后中教官科，终工部侍郎。